Radovi Filozofskog fakulteta u Sarajevu (Historija, Historija umjetnosti, Arheologija)
Radovi Filozofskog fakulteta (Historija, Historija umjetnosti, Arheologija) je časopis koji izdaje Odsjek za historiju Filozofskog fakulteta u Sarajevu. Radovi predstavljaju naučni i stručni časopis iz oblasti historije, historije umjetnosti i arheologije. Časopis sadrži prije svega izvorne, stručne i pregledne radove nastavnika, saradnika i studenata Odsjeka za historiju, Katedre za Historiju umjetnosti i Katedre za Arheologiju. Pored toga sadrži i radove i priloge iz navedenih struka i od saradnika iz srodnih institucija izvan Filozofskog fakulteta u Sarajevu. Konceptualno se sastoji od nekoliko rubrika u kojima su izloženi članci, rasprave te prikazi i osvrti. Obično su brojevi posvećeni ranije preminulim zaslužnim djelatnicima Odsjeka, kojima se posvećuje nekoliko tekstova. Radove izdaje Filozofski fakultet u Sarajevu, a izvršni urednik radova je dekan Fakulteta. Radovi Filozofskog fakulteta (Historija, Historija umjetnosti, Arheologija) dostupni su u elektronskoj formi na stranici Filozofskog fakulteta u Sarajevu. (www.ff-eizdavastvo.ba).